**“Kaasav haridus Pärnus” muudatustaotlus**

Projekti muudatused on seotud kolme õppeasutusega:

* Pärnu Ühisgümnaasium
* Pärnu Tammsaare Kool
* Pärnu Mai Kool

**Muudatuste põhjendused**

1. **Pärnu Ühisgümnaasium ja Pärnu Tammsaare Kool**

Pärnu Ühisgümnaasium loobus projektis taotletud vahendist (seadmed - trepironija).

1. **Pärnu Tammsaare Kool**

Seoses Pärnu Ühisgümnaasiumi poolt projektis osalemise loobumisega loome võimaluse Pärnu Tammsaare Koolil eelarve piirides täiendada rahastusotsuse saanud ehitustööna planeeritud nõustamisruumi sisustust. Ehitustööna planeeritud nõustamisruum asub kooli läheduses kõrvalhoones ning selle sisustamine taotlusvoorus oli võimalik ainult projekti eelarve piirides. Kuigi rahastusotsuse saanud taotluses planeeritud nõustamisruumidesse juba on osa sisustust ja abivahendeid, siis lisavahendite soetamine loob paremad võimalused nõustamisruumi hubasemaks ja praktilisemaks kasutamiseks.

Pärnu Tammsaare Koolis hetkel puudub õpi- ja nõustamisruum. Kooli territooriumil asub hoone, mida saab kujundada õppe- ja nõustamisruumiks õpilaste emotsionaalse heaolu ja õppimise toetamiseks. Selline ruum loob turvalise ja rahuliku keskkonna, kus ka need õpilased, kes ei julge end avada ning on ärevad, saavad jagada oma muresid rahulikus ja turvalises keskkonnas.

1. **Pärnu Mai Kool**

Taotluse etapis Pärnu Mai Kool planeeris arvutiklassi ehitamist eriklasside õpilastele kooli kõrvalhoones. Pärast taotluse rahuldamise otsuse saamist toimus kooli ja linnavalitsuse vahel arutelu, mille tulemusena jõuti otsusele, et HEV õpilastele arvutiklass on mõistlik siiski planeerida olemasolevasse kooli hoonde, kus õpivad tavaklassi õpilased, HEV-õpilaste integreerimise eesmärgil. Algklassides HEV-õpilased on integreeritud tavaõppesse valdavalt ühisüritustesse kaasamise teel. Parema HEV-õpilaste integreerimise toetab see, kui nad on tavaõppe õpilastega ühes hoones. Seda saab siis hakata tegema alates II kooliastmest, mil HEV-õpilastel algavad arvutitunnid.

Tavaõppe kooli hoones olemasolevat klassiruumi pole vaja eraldi välja ehitada, vaid kus on vaja arvutiklassi toimimiseks teostada kaabeldustöid. Taotluses on planeeritud vajalikud vahendid (dataprojektor, arvutid, dokumendikaamera, valgetahvel) ning selle toimimiseks on vajalik arvutiklassis ehitustööna teha kaabeldus, et statsionaarsete arvutite ühendamiseks oleks arvutivõrk ja toide 220 volt. Pärnu Mai Kooli planeeritud ehitustööd koosnesid kolmest osast, millest "Olemasolevates ruumides HEV õpilaste arvutiklassi väljaehitamine" ja "arvutiklassi elektritööd" eelarve vahendid on soov asendada teraapia ja loovtegevuste ruumi vajalike vahenditega (abivahendid, sisustus ja seadmed). Pärnu Mai Kooli üks ehituse osa "Klassiruumi kaabeldus" on vajalik jätta projekti ning see on esitatud muudatuste taotluse eelarves. Kui algselt oli planeeritud HEV-õpilaste arvutiklassi väljaehitamine ja sh kaabelduse teostamine Mai Kooli ühes hoones (selle joonis on rahastatud taotluse juures olemas), siis nüüd kui Pärnu Linnavalitsuses tekkis võimalus kujundada HEV-õpilaste arvutiklass teises hoones, kuid kaabeldustööde teostamine on siiski vajalik ja toimuks ikkagi Kaasava hariduse projekti raames, siis esitame muudatustaotluse koos tavaõppe hoone klassiruumi skeemidega. Tööd ja eesmärk jäävad samaks, ainult ruumi asukoht ehk skeem muutub.

Seoses sellega, et arvutiklass luuakse tavaõppe hoones, siis sellesse õppeklassi ei sobi esimeses taotluses planeeritud toolide ja laudade mööblikomplekt. Viimane soovitakse asendada muudatustaotlusega keskkonda sobivamate toolide ja laudade komplektidega. HEV õpilaste puhul on oluline, et ruum, milles õppetöö toimub, oleks võimalikult avar ja selles saaks kiiresti asukohti vahetada. Teisaldatav mööbel võimaldab õpperuumi kiirelt kohandada HEV õpilaste tarbeks. Toolid ja lauad saab paigutada ümber ja/või kujundada neist tavapärasest erinev ruumiplaneering ning seega õpet läbi viia iga õpilase eripära arvestades.

Teraapia ja loovtegevuse ruum on eraldi Pärnu Mai Kooli kõrvalhoones, kus toimub HEV-õpilaste õppetöö. Algselt oli projektiga ruum planeeritud arvutiklassiks, kuid kuna arvutiklass läheb tavaõppega hoonde, siis tekkis võimalus kujundada teraapia ja loovtegevuse ruum kõrvalhoone olemasolevates ruumides.

**Kõik muudatustaotlused on on märgitud eelarves kollase taustaga:**

* Pärnu Tammsaare Kooli nõustamisruumi kujundamiseks vajalikud vahendid (sisustus ja seadmed);
* Pärnu Mai Kooli teraapia ja loovtegevuse ruumi kujundamiseks vajalikud vahendid (sisustus, seadmed ja abivahendid);
* Pärnu Ühisgümnaasiumi eelarves planeeritud seadmest loobumine.

Muudatustaotluse juurde on lisatud valitud toodete hinnapakkumiste dokumendid ja veebilehekülgede väljavõtted, mis on võetud aluseks eelarve muudatuste planeerimisel. Lisaks on lisatud Pärnu Mai Kooli tavaõppe hoone klassiruumi joonised (Skeem 1. Mööbli paigutus; Skeem 2. Kaabeldus), kuhu planeeritakse arvutiklass, mida saavad kasutada HEV-õpilased.

Muudatustega ei kaasne kogu eelarve piirmäära ületamine.